Sauerbréck zu Wallendorf

D'Bréck vu Wallendorf ass eng däitsch-lëtzebuergesch Grenzbréck iwwer d'Sauer am Kanton Dikrech. Si verbënnt déi lëtzebuergesch Uertschaft Wallenduerferbréck mat der däitscher Uertschaft Wallendorf. Op der Bréck begéine sech de lëtzebuergeschen CR358A an déi däitsch L6. Déi haiteg Bréck ass aus dem Joer 1993, a si ersetzt d'Bréck vun 1957 déi hirersäits Rekonstruktioun vun der éischter Bréck vun 1876 war, déi Wehrmacht bei hirem Réckzuch den 12. September 1944 gesprengt hat. D'Bréck huet mat de Widderlageren eng Längt vun 69,40 m, a si besteet aus dräi Felder vu respektiv 19,70 - 30,00 - 19,70 m op d'Achs vun de Flosspiliere gemooss. D'Nopeschbrécke sinn: Op der Our: D'Ourbréck zu Wallendorf (flossop). Op der Sauer: D'Bréck vun Déiljen (flossof) an d'Bréck vu Reisduerf (flossop). Kuckt och Lëscht vun däitsch-lëtzebuergesche Grenzbrécken Literatur Weber, Heinrich Theodor, 1997. - Brücken über die deutsch-luxemburgische Grenze. Gollenstein, Blieskastel. ISBN 3-930008-61-0